מוד סליי

מוד סליי (באנגלית: Maud Slye; נולדה כמוד קרוליין סליי, במיניאפוליס, מינסוטה ב-8 פברואר 1869<ref name=":1"></ref>, הלכה לעולמה ב-17 בספטמבר 1954<ref name=":1" /><ref name=":3"></ref>) הייתה פתולוגית וחוקרת סרטן אמריקאית ואחת מהמדענים הראשונים שהוכיחו כי סרטן הוא תורשתי.<ref name=":3" /> עבודתה התמקדה בנושא תורשה של סרטן בעכברים. סליי נודעה כחלוצה בפיתוח מתודולוגיה של שימוש בעכברים אחידים גנטית ככלי מחקר.<ref name=":5"></ref><ref name="MaD562"></ref> היא האמינה כי בחירה נכונה של בני זוג (בעכברים, ובתאוריה, בבני אדם)<ref name=":2"></ref> תסייע במיגור מחלת הסרטן.<ref></ref> במהלך הקריירה שלה, היא זכתה לכבוד רב ופרסים רבים כולל מדליית הזהב של האיגוד הרפואי האמריקני בשנת 1914, פרס Ricketts בשנת 1915, ומדליית הזהב של האגודה הרדיולוגית האמריקאית בשנת 1922. בשנת 1923 הגיש אלברט סוילנד, מראשוני הרדיולוגים, את מוד סלי כמועמדת לפרס נובל לפיזיולוגיה או רפואה<ref name=":2" /><ref></ref> עבור מחקריה פורצי הדרך שהוכיחו שמחלת הסרטן היא מחלה תורשתית ושהדבקה איננה משחקת תפקיד בהעברת המחלה, ועבור פיתוח נהלים חדשים לטיפול, טיפוח וגידול עכברי מעבדה.

== קריירה אקדמית ==
סליי קיבלה את הכשרתה לתואר ראשון באוניברסיטת שיקגו ובאוניברסיטת בראון.
היא התחילה את לימודיה לתואר ראשון באוניברסיטת שיקגו, לשם הגיעה, לפי הדיווחים, כשרק ארבעים דולר ברשותה.<ref name=":3" /> באוניברסיטה התמודדה סליי עם עומס של תוכנית לימודים מלאה תוך שהיא עובדת במשרה מלאה כמזכירה של נשיא האוניברסיטה וויליאם רייני הרפר כדי לתמוך בעצמה מבחינה כלכלית, מה שהוביל להתמוטטות עצבים לאחר שלוש שנים.<ref name=":1" /> היא בילתה זמן מה אצל קרובי משפחתה בוודס הול, מסצ'וסטס, לצורכי החלמה, לפני שסיימה את לימודיה לתואר ראשון באוניברסיטת בראון בשנת 1899.<ref name=":0"></ref>
במשך כשש שנים לימדה סליי פסיכולוגיה והוראה במדרשה למורים ברוד איילד. בשנת 1908 קיבלה סליי את הזמנתו של צ'ארלס אוטיס וויטמן , פרופסור לזואולוגיה ומכר ותיק, להיות תלמידתו ועוזרת המחקר שלו במחלקה לביולוגיה באוניברסיטת שיקגו.<ref name=":2" /> היא החלה את עבודתה בביצוע ניסויים נוירולוגיים בעכברים ונשארה באוניברסיטת שיקגו במשך שאר הקריירה שלה.
לאחר ששמעה על מקבץ של סרטן בקר במכלאת בקר סמוכה, היא שינתה את מוקד המחקר שלה לסרטן. במהלך הקריירה שלה, סליי הרביעה, גידלה, וערכה ניתוחים שלאחר המוות למעל 150,000 עכברים<ref name=":2" /><ref name=":6"></ref> ותיעדה את אילן היוחסין שלהם.<ref name=":3" />
ב-1911 הצטרפה סליי לצוות מוסד המחקר החדש Spraue Memorial Institute באוניברסיטת שיקגו, שסיפק לה אמצעים ומימון למחקרה. ראש מוסד המחקר, הפתולוג גדעון וולס , תמך במחקרה והסכים לאשר את האנליזה המיקרוסקופית ששערכה בדגימות של רקמות.
ב-1913 הציגה סליי את מאמרה הראשון<ref name=":4" /> בנושא מחקרה, בפני האגודה האמריקנית לחקר הסרטן.
במאמר מתארת סליי את ניסוייה בהרבעה של עכברים בהם היו מעורבים מעל 5000 עכברים, מתוכם 298 שפיתחו סרטן, ואת מסקנתה שהרגישות לחלות בסרטן עוברת בתורשה ושההדבקה איננה משחקת תפקיד בהעברת המחלה.<ref name=":0" /><ref name=":4">Slye, Maud. (1913). The incidence and inheritability of spontaneous cancer in mice. Journal of Cancer Research and Clinical Oncology. 13(3): 500-504.</ref>
סליי הקדישה את כל המשך הקריירה האקדמית שלה לכיוון המחקר הזה.

בשנת 1919 נבחרה סליי להיות מנהלת מעבדת הסרטן באוניברסיטת שיקגו. בשנת 1922 הועלתה בדרגה למרצה בכירה וקיבלה דרגת פרופסור חבר ב-1926. שבועון הטיים פרסם לפחות חמישה מאמרים אודות סליי והישגיה בין השנים [http://content.time.com/time/magazine/article/0,9171,786752,00.html 1928] ו-[http://content.time.com/time/magazine/article/0,9171,757269,00.html 1937]. היא פרשה בשנת 1945 כפרופסור אמריטוס לפתולוגיה. אמונתה כי רגישות לסרטן הוא תכונה רצסיבית שניתן למנוע את המחלה באמצעות רבייה מבוקרת גרמה להתנגשויות עם מדענים עמיתים, כולל סי. סי. ליטל .<ref name=":5" /><ref name=":6" />

סליי הייתה מסורה לעבודתה ומסורה להפליא לעכבריה. היא לא סמכה על עוזריה במעבדה שיטפלו בעכברים כראוי, ולכן כשהיא השתתפה בכנסים היא הביאה את העכברים שלה אתה לשם וכשנסעה לקליפורניה לבקר את אמה החולה, היא שכרה קרון רכבת ולקחה את העכברים שלה אתה.<ref name=":7"></ref> לפעמים היא נאלצה להשתמש בכספי הכיס שלה כדי לקנות את מה שהיא החשיבה כמזון ראוי לעכברים, ואם הזמנים היו קשים במיוחד, היא דילגה לפעמים על הארוחות שלה כדי להבטיח שתוכל להאכיל את העכברים שלה.<ref name=":2" /> סליי עבדה פעם רצוף במשך עשרים ושש שנים ללא חופשה כיוון שלא ששה להשאיר את עכבריה לטיפול עוזריה. היא מעולם לא נישאה ובילתה את השנים שלאחר פרישתה בבדיקת נתונים ממחקריה. היא מתה מהתקף לב בשנת 1954 ונקברה בבית העלמין אוק וודס שבשיקגו. החדשות על פטירתה הוצגו בעמוד הראשון של העיתון שיקגו טריביון.<ref>Editor. (18 September 1954). Maud Slye, 75, Noted Cancer Expert, Dies. Chicago Daily Tribune. Chicago, Illinois. 113(224): Front Page.</ref>
את תרומתה של מוד סליי סיכמה קתרין מוהלנקאמפ בסיום כתבתה על סליי: 

== שירה ==
מלבד היותה מדענית פורה ומסורה, מצאה סליי זמן לפרסם שני כרכי שירה נפרדים הכוללים כ-700 שירים<ref name=":7" /><ref>Editor. (2009). Slye, Maud. Papers. Special Collections Research Center. University of Chicago Library. Chicago, Illinois.</ref>
*שירים ונחמה (Songs and Solaces) משנת 1934<ref>Slye, Maud. (1934). Songs and Solaces. The Stratford Company. Boston, Massachusetts. 416 pages.</ref>
*אני ברוח, סימפוניה מס '. 1, ושירים מינוריים (I in the Wind, Symphony no. 1, and minor songs) משנת 1936<ref>Slye, Maud. Cuts by Maud Henrichs. (1936). I in the Wind, Symphony no. 1, and minor songs. The Stratford Company. Boston, Massachusetts. 397 pages.</ref>

==לקריאה נוספת==
* J. J. McCoy [https://www.amazon.com/cancer-lady-Maud-heredity-studies/dp/0840765525 The cancer lady: Maud Slye and her heredity studies], Nashville : T. Nelson, 1977
*[https://www.worldcat.org/title/notable-american-women-the-modern-period-a-biographical-dictionary/oclc/6487187 Notable American women : the modern period : a biographical dictionary ] פרק על סליי - עמודים 651 - 654<ref name=":0" />
*[https://books.google.co.il/books?redir_esc=y&id=hZ134Q9DU8sC&focus=searchwithinvolume&q=maud+slye The Remarkable Lives of 100 Women Healers and Scientists] פרק על סליי - מעמוד 186

== קישורים חיצוניים ==

* [http://www.scientistafoundation.com/scientista-spotlights/nobel-laureate-spotlight-maud-slye-cancer-pathologist Nobel Laureate Spotlight: Maud Slye, cancer pathologist] מאמר על מוד סליי והיותה מועמדת לקבלת פרס נובל ב-The Scientista Foundation משנת 2014 עם כותרת משנה: Meet Maud Slye, the first in our series on women who were nominated for the Nobel Prize but never won
*[http://blog.modernmechanix.com/?s=honors Women Win Honors in Science] ציון הישגיה של סליי בתוספת תמונתה במגזין Modern Mechanix משנת 1936 שם נכתב:
*[https://www.encyclopedia.com/women/encyclopedias-almanacs-transcripts-and-maps/slye-maud-1869-1954 (Slye, Maud (1869–1954 ] ערך על מוד סליי ב-Encyclopedia.com
* [https://time.com/search/?q=Maud+Slye&site=time חמישה מאמרים הקשורים לעבודתה של מוד סליי] בכתב העת טיים:
**[http://content.time.com/time/magazine/article/0,9171,786752,00.html Medicine: In New Orleans - from Mar. 1928]
**[http://content.time.com/time/magazine/article/0,9171,745806,00.html Medicine: Cancer by Inheritance - from Jul. 1933]
**[http://content.time.com/time/magazine/article/0,9171,756565,00.html Medicine: If Men Were Mice - from Aug. 1936]
**[http://content.time.com/time/magazine/article/0,9171,756900,00.html Medicine: Mouse Matching - from Nov. 1936]
**[http://content.time.com/time/magazine/article/0,9171,757269,00.html Medicine: Advancement of Science - from Jan. 1937]
*[https://www.gettyimages.com/detail/news-photo/dr-maud-slye-distinguished-university-of-chicago-scientist-news-photo/517326944 Dr. Maude Slye Looking at Mice with Magnifying Glass] תמונתה של סליי ב - Getty Images בתוספת התיאור: 
*[https://www.flickr.com/photos/smithsonian/6891656833 מוד סליי ] תמונה ותאור מאת Smithsonian Institution ב-Flickr
* 

== הערות שוליים ==

קטגוריה:בוגרות אוניברסיטת בראון
קטגוריה:בוגרי אוניברסיטת בראון
קטגוריה:בעלות תואר דוקטור מאוניברסיטת שיקגו
קטגוריה:בעלי תואר דוקטור מאוניברסיטת שיקגו
קטגוריה:סגל אוניברסיטת שיקגו
קטגוריה:מדעניות
קטגוריה:מדעניות אמריקאיות
קטגוריה:חוקרות סרטן אמריקאיות
קטגוריה:חוקרות פתולוגיה
קטגוריה:נשים זוכות פרסים: מדע וטכנולוגיה
קטגוריה:משוררות אמריקאיות
קטגוריה:משוררים אמריקאים
קטגוריה:סופרות אמריקאיות
קטגוריה:סופרים אמריקאים
קטגוריה:אמריקאיות שנולדו ב-1879
קטגוריה:אמריקאים שנולדו ב-1879
קטגוריה:אמריקאיות שנפטרו ב-1954
קטגוריה:אמריקאים שנפטרו ב-1954